Yeḥya yeqqim ɣef umnar n uxxam yettraǧǧu ɛemmi-s Sadeq. Mi d-yeflali ɛemmis yewwi-d yid-s inebgi i wumi qqaren Si Muxtar, ma d xalti-s Alula tella deg uxxam la d-ttawi cnawi maca mi twala Yeḥya tessusem teṭṭef kan ul-is tɣil d acu i yeḍran i ɛemmi-s Sadeq ma d netta yegguma ad imeslay ad as-yini yewweḍ-d akken ad ithedden wul-is. Yeḥya yeḥka-d i xalti-s d acu i t-yeǧǧan ur d-iban ara deg uzal d wamek i d-isɛedda ass-is, yerra-d di cfawat-is ayen i d-ittmeslay bab n tḥanut Si Muḥend asmi teṭṭerḍeq lbumba, lɛesker ṭṭfen sin warraw n Lḥaǧ Saɛid (Ɛabban d Lmulud) imi ɣilen d nutni i d sebba n usṭerḍeq n uxxam n ccreɛ.